BOSNA I HERCEGOVINA

FEDERACIJA BOSNE I HERCEGOVINE

Zeničko-dobojski kanton

GRAD VISOKO

JU CENTAR ZA SOCIJALNI RAD VISOKO

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: 22.10.2025. godine

Broj: 01-01-3-3297/25

Na osnovu Programa utroška sredstava Gradskog vijeća grada Visoko broj: 02/1-02-272/25 od 25.09.2025. godine, JU Centar za socijalni rad Visoko, dana 22.10.2025. godine, objavljuje:

**JAVNI POZIV  
za subvencioniranje komunalnih usluga  
za penzionere sa minimalnom penzijom i korisnike stalne novčane pomoći – korisnike gradskog odvoza komunalnog otpada putem JKP „Visoko“ d.o.o. Visoko**

**I PREDMET JAVNOG POZIVA**

Predmet ovog javnog poziva je subvencioniranje komunalnih usluga za penzionere sa minimalnom penzijom i korisnike stalne novačne pomoći – korisnike gradskog odvoza komunalnog otpada za domaćinstva koja su obuhvaćena Programa utroška sredstava, a odnosi se na korisnika minimalne penzije, kao i na korisnika stalne novčane pomoći, koji nije nosilac računa ili je nosilac računa, a nije ostvario pravo na subvenciju po službenoj dužnosti.

**II NAMJENA PROGRAMA**

Sredstva su namjenjena za subvencije za komunalne usluge za penzionera sa minimalnom penzijom i korisnika stalne novačne pomoći – korisnika gradskog odvoza komunalnog otpada putem JKP Visoko, na način:

* Korisnik stalne novčane pomoći – subvencije 100%
* Penzioner s minimalnom penzijom – subvencija 50%

Subvencija se odobrava na cijenu usluge odvoza komunalnog otpada za člana domaćinstva na računu koji spada u definisanu kategoriju, a ne na ukupan račun.

**III USLOVI ZA OSTVARIVANJE PRAVA**

Opći uslovi koje mora ispuniti korisnik komunalne usluge su:

- da podnositelj zahtijeva ima prebivalište na područuju grada Visoko,

- da račun za pružanje usluga glasi na ime podnosioca zahtjeva ili člana zajedničkog domaćinstva

- da je podnositelj zahtjeva korisnik minimalne penzije ili korisnik stalne novčane pomoći.

**IV POSTUPAK ZA OSTVARIVANJE PRAVA NA SUBVENCIJU**

Postupak za ostvarivanje prava na subvencioniranje provodi JU Centar za socijalni rad Visoko (u daljnjem tekstu: JU Centar za socijalni rad), a pokreće se na lični zahtjev korisnika koji želi ostvariti pravo na subvencioniranje.

Uz popunjen zahtjev */koji se može preuzeti u prostorija JU Centar za socijalni rad Visoko/* za subvencioniranje komunalnih usluga u JU Centru za socijalni rad Visoko, podnosilac zahtjeva prilaže:

a) kućnu listu (korisnici minimalne penzije i korisnici stalne pomoći)

b) ček od penzije za posljednji mjesec (korisnici minimalne penzije)

Za korisnike stalne novčane pomoći i korisnike minimalne penzije, koji su nosioci računa, po službenoj dužnosti, bez podnošenja zahtjeva postupak provodi JU Centar za socijalni rad Visoko.

**V LISTA KORISNIKA**

U toku Javnog poziva, JU Centar za socijalni rad Visoko će izvršiti provjeru podataka, nakon čega će obrađene podatke i preliminarnu listu korisnika dostaviti JKP Visoko na dalju provjeru radi sačinjavanja konačne liste korisnika koji su ostvarili pravo na subvenciju.

**VI PRESTANAK PRAVA**

Korisnici koji su ostvarili pravo na subvenciju odvoza komunalnog otpada, a kod kojih u međuvremenu dođe do promjena koje su od utjecaja za nastavak korištenja utvrđenog prava (promjena prebivališta, prestanak prava na stalnu novčanu pomoć ili minimalnu penziju), obavezni su u roku od 15 dana od dana nastale promjene, obavijestiti JU Centar za socijalni rad Visoko.

Zbog nastalih promjena, JU Centar za socijalni rad Visoko će brisati korisnika subvencije za komunalne usluge sa liste korisnika.

**VII TRAJANJE JAVNOG POZIVA**

Ovaj javni poziv ostaje otvoren do **31.12.2025. godine,** a objavit će se na RTV Visoko, oglasnoj ploči JU Centra za socijalni rad Visoko, na oglsnoj ploči Gradske uprave Grada Visoko i JKP Visoko.

Pojedinac ili član domaćinstva iz kategorije penzionera sa minimlanom penzijom ili korisnika stalne novačne pomoći sa područja grada Visoko, a koji su predmet ovog Javnog poziva, **svoje zahtjeve podnose u JU Centar za socijalni rad od 22.10. – 31.12.2025. godine u periodu od 12:00 do 14:00 sati.**

Sve dodatane informacije o načinu i postupku učešća po javnom pozivu, mogu dobiti putem telefona na broj 032 735 835 ili lično u prostorijama JU Centar za socijalni rad Visoko**.**

*JU Centar za socijalni rad Visoko*